**INFORMASJON TIL**

**KORNPRODUSENTENE PÅ FOSEN**

**FRA FISKÅ MØLLE TRØNDELAG AS**

Produksjonen av kufôr ved fabrikken i Rissa gir et behov for stabile og forutsigbare leveranser av råvarer. På den måten kan vi sikre våre kunder et godt og rimelig kraftfôr. I den anledning kan vi tilby mottak av fôrkorn (havre, bygg) ved vårt anlegg i Rissa. Fôrhvete og mathvete kan tas i mot ved vårt anlegg på Spongdal. For å kunne tilgodese våre kunder, tilbyr vi **leveringsavtale** på korn også for sesongen 2020-2021.

**Egentransport**

For å oppnå rasjonelle leveranser har vi timebestilling for deg som leverer kornet sjøl, ring **Kornmottaket på tlf 982 18 954**. Det tilstrebes at våre totalkunder får fortrinn ved levering på mølla. Oppgi navn, produsentnummer, kornart og mengde.

.

**Inntransport**

Skal du benytte konteiner fra oss, trenger du ikke bestille time på mottaket. For bestilling av transport ring **T. E. Sørli Transport på tlf 909 35 618**. Kornleverandører som også er kunder med leveringsavtale korn vil blir prioritert ved tilgang til konteinere.

**Pris**

Oppgjørsprisen kan variere gjennom sesongen. Du er velkommen til å ta kontakt med forespørsel om pris på aktuelle tidspunkt. Satsene på avtaletilleggene finner du på avtalen (vedlagt), der vil dere se at det lønner seg ekstra mye å handle innsatsfaktorene hos oss! Spesielt vil dette gjelde kjøp av kraftfor, da dette er avgjørende for avsetningen av det kornet som produseres.

Som i bransjen for øvrig vil produsenter som ikke har registrert dokumentert egenrevisjon i KSL bli trukket for 10 øre pr. kg.

I tråd med markedsregulators prisprofil forventes prisen å stige etter innhøstingsperioden. Vi vil derfor oppfordre de som har gårdstørker til å benytte disse, både av praktiske og økonomiske hensyn.

Leielagring («Hotellkorn»): Det tilkommer 12 øre/kg korn i lagerleie dersom du ønsker at vi skal lagre kornet til uke 4 og utbetale oppgjøret da.

Vi tilbyr kontrakter på dyrking av havre og hvete. Ta dette med i vurderingen når dere planlegger neste års såkorninnkjøp. Ta kontakt dersom det er aktuelt å gjøre avtale for inneværende sesong, for havre vil det gjelde leveranser av lagret korn etter kornsesongen.

Vennlig hilsen

Fiskå Mølle Trøndelag AS

73859060

**Leveringsavtale for kornsesongen 2020 - 2021**

Avregningspris er den til enhver tid gjeldende pris på anlegget.

Dersom ikke annet er avtalt vil kornet avregnes forløpende etter standard vilkår som vist i «Veileder i kornhandel», se [www.fiska.no](http://www.fiska.no) Vi kan også tilby leielagring av korn med oppgjør i uke 4. Avtalt bonus avregnes direkte på kornavregningen.

Vi ønsker primært å inngå avtaler for hele avlingen. Vi vil prioritere leveransene fra de kundene som inngår slik avtale.

Individuell avtale:

**Dersom du inngår slik avtale om å levere hele avlingen til Fiskå Mølle Trøndelag AS, vil vi betale et avtaletillegg på 2 øre/kg. Dersom du er kunde på gjødsel utbetales ytterligere 2 øre, samt ytterligere 3 øre dersom du også er kraftforkunde. Det tilstrebes at leverandører med avtale får fortrinn ved levering på mølla. Oppgjøret leveres som e-oppgjør, du får melding som SMS på din mobiltelefon.**

**Utfylles og returneres elektronisk til** [**hstorler@fiska.no**](mailto:hstorler@fiska.no)**.**

**Alternativt pr post til Fiskå Mølle Trøndelag AS, Hangerslettvegen 1201, 7074 Spongdal eller leveres på kornmottaket på Skatval, Spongdal eller i Rissa. Avtalen er gjensidig forpliktende når begge partene har signert.**

**Arealer i daa:**

|  |  |  |  |
| --- | --- | --- | --- |
| **Høsthvete:** |  | **Vårhvete:** |  |
| **Bygg:** |  | **Havre:** |  |
| **Rug:** |  | **Annet:** |  |

|  |  |
| --- | --- |
| **Transportør:** |  |

**Jeg godtar avtalen:**

|  |  |  |  |
| --- | --- | --- | --- |
| **Dato/sted:** |  | **Produsent nr:** |  |
| **Navn:** |  | **E-mail:** |  |
| **Mobil tlf:** |  | **Evt. kommentar:** |  |

NB må fylles ut for å motta e-oppgjør

For Fiskå Mølle Trøndelag AS: For leverandør: